ಕುದ್ರೋಳಿ ಗಣೇಶ್

ಕುದ್ರೋಳಿ ಗಣೇಶ್ ( ಜನನ-ಎಪ್ರಿಲ್ 1, 1972 ) ಕರ್ನಾಟಕದ ದಕ್ಷಿಣಕನ್ನಡ ಜಿಲ್ಲೆಯ ಮಂಗಳೂರಿನ ಕುದ್ರೋಳಿಯಲ್ಲಿ ಜನಿಸಿದರು.  ಭಾರತೀಯ ಜಾದೂ ರಂಗದಲ್ಲಿ ವಿಶಿಷ್ಟವಾದ ಸ್ಥಾನ ಕುದ್ರೋಳಿ ಗಣೇಶ್ ರವರದ್ದು.  ಜಾದೂ ಕಲೆಗೆ ನವರಸಪೂರ್ಣತೆಯನ್ನು ತುಂಬಿ ಭಾರತೀಯ ಜಾದೂವಿಗೆ ವಿಶ್ವಮಾನ್ಯತೆ ತಂದುಕೊಟ್ಟವರು.  ಕಳೆದ 26 ವರ್ಷಗಳಲ್ಲಿ ಆಸ್ಟ್ರೇಲಿಯಾ, ಕೀನ್ಯಾ, ದುಬೈ, ಅಬುದಾಬಿ, ಸೌದಿ ಅರೇಬಿಯಾ, ಕತಾರ್, ಮಸ್ಕತ್, ಕುವೈಟ್, ರಾಸ್ ಅಲ್ ಖೈಮಾ, ಶಾರ್ಜಾ, ಬಹರೈನ್ ಮುಂತಾದ ವಿದೇಶದಲ್ಲಿ ಹಾಗೂ ಭಾರತದ ವಿವಿಧೆಡೆ ಸುಮಾರು 2300 ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ಕುದ್ರೋಳಿ ಗಣೇಶ್ ನೀಡಿದ್ದಾರೆ.  ಇವರು ಕರಾವಳಿ ಕರ್ನಾಟಕದ ಜಾದೂಗಾರರು. ಜಾದೂ ಕಲೆಯಲ್ಲಿ ಜಾನಪದ ಹಾಗೂ ರಂಗಭೂಮಿಯ ಅಂಶಗಳನ್ನು  ಸೇರಿಸುವ ಮೂಲಕ ಹೊಸ ಪ್ರದರ್ಶನ ಶೈಲಿಯನ್ನು ಹುಟ್ಟು ಹಾಕಿದವರು. ಕರಾವಳಿಯ ಜಾನಪದ ಆರಾಧನಾ ಪದ್ದತಿಯಾದ ಭೂತ ಕೋಲವನ್ನು ಜಾದೂವಿನ ಪ್ರದರ್ಶನದಲ್ಲಿ ಅಳವಡಿಸಿಕೊಂಡವರು. ವಿಸ್ಮಯ ಜಾದೂ ತಂಡ ಸ್ಥಾಪಿಸಿದ್ದಾರೆ.    2001ರಲ್ಲಿ ಸಚಿವರನ್ನೇ ಮಾಯ ಮಾಡುವ ಜಾದೂ ಸಾಹಸ ಕುದ್ರೋಳಿ ಗಣೇಶ್ ರವರಿಗೆ ಪ್ರಸಿದ್ದಿಯನ್ನು ತಂದುಕೊಟ್ಟಿತು. ಮಂಗಳೂರು ಪುರಭವವನದಲ್ಲಿ ನಡೆದ ಈ ಪ್ರದರ್ಶನದಲ್ಲಿ ಕರ್ನಾಟಕ ರಾಜ್ಯ ಸರಕಾರದ ಸಚಿವರಾಗಿದ್ದ ಶ್ರೀ ಬಿ.ರಮಾನಾಥ ರೈಯವರನ್ನು ವೇದಿಕೆಗೆ ಕರೆತರಲಾಯಿತು. ನೆರಿದಿದ್ದ ನೂರಾರು ಗಣ್ಯರ ಸಮ್ಮುಖದಲ್ಲಿ ಅವರು ಮಾಯವಾದ್ದರು. ಮರುಕ್ಷಣವೇ ಸುಮಾರು ಐದು ಕಿಲೋ ಮೀಟರ್ ದೂರವಿದ್ದ ಮೋತಿ ಮಹಲ್ ಹೋಟೇಲ್‌ನಲ್ಲಿ ಮರು ಪ್ರತ್ಯಕ್ಷರಾಗಿದ್ದರು.

ಜನವರಿ 2001 ರಲ್ಲಿ ಮಂಗಳೂರಿನ ಪಣಂಬೂರು ಸಮುದ್ರ ಕಿನಾರೆಯಲ್ಲಿ ಕುದ್ರೋಳಿ ಗಣೇಶ್ ರವರು ಅತ್ಯಂತ ಅಪಾಯಕಾರಿ ಜಾದೂ ಸಾಹಸ ಪ್ರದರ್ಶಿಸಿದರು. ಸೇರಿದ್ದ ಸುಮಾರು ಒಂದು ಲಕ್ಷ ಪ್ರೇಕ್ಷಕರ ಸಮ್ಮುಖದಲ್ಲಿ ಕುದ್ರೋಳಿ ಗಣೇಶ್ ರವರನ್ನು ಕುತ್ತಿಗೆಯಿಂದ ಪಾದದವರೆಗೆ ಕಬ್ಬಿಣದ ಸರಪಳಿಗಳಿಂದ ಕಟ್ಟಿ ಸ್ಪೋಟಕಗಳಿಂದ ತುಂಬಿದ ಮರದ ಪೆಟ್ಟಿಗೆಯೊಳಗೆ ಬಂಧಿಸಲಾಯಿತು.  ಪೆಟ್ಟಿಗೆ ಸ್ಪೋಟಗೊಂಡಾಗ ಕುದ್ರೋಳಿ ಗಣೇಶ್ ಮಾಯವಾಗಿ ಸಮುದ್ರದ ಮಧ್ಯದಲ್ಲಿ ದೋಣಿಯೊಂದರ ಮೇಲೆ ಮರು ಪ್ರತ್ಯಕ್ಷಗೊಂಡಿದ್ದರು.  ಕಣ್ಣಿಗೆ ಕಪ್ಪು ಪಟ್ಟಿ ಬಿಗಿದ ಕುರುಡು ಸ್ಥಿತಿಯಲ್ಲಿ ಜನರಿಂದ, ವಾಹನಗಳಿಂದ ತುಂಬಿರುವ ರಸ್ತೆಯಲ್ಲಿ ಬೈಕ್ ಚಲಾಯಿಸುವ ಅಗೋಚರ ದೃಷ್ಟಿ  ಜಾದೂ ಸಾಹಸವನ್ನು ಕುದ್ರೋಳಿ ಗಣೇಶ್ ಕರ್ನಾಟಕ ಹಲವೆಡೆ ನಡೆಸಿದ್ದಾರೆ.  ಕಲರ್ಸ್ ಹಿಂದಿ ಟಿವಿ ಚಾನೆಲ್ ನಡೆಸಿದ ಇಂಡಿಯಾಸ್ ಗಾಟ್ ಟ್ಯಾಲೆಂಟ್  ರಿಯಾಲಿಟಿ ಶೋನ ಸೀಸನ್ 3ರ ಫೈನಲಿಸ್ಟ್ ಆಗಿ ಕರ್ನಾಟಕಕ್ಕೆ ಕೀರ್ತಿ ತಂದುಕೊಟ್ಟಿದ್ದಾರೆ.  ಕನ್ನಡ ಬಿಗ್ ಬಾಸ್ ಸೀಸನ್ 7 ವಿಶೇಷ ಅತಿಥಿ ಕಲಾವಿದರಾಗಿ ಬಿಗ್ ಬಾಸ್ ಮನೆಯಲ್ಲಿ ಪ್ರದರ್ಶನ ನೀಡಿದ್ದಾರೆ.

 ವೃತ್ತಿಜೀವನ 
ಒಬ್ಬ ಜಾದುಗಾರ ಆಗಿ, ಕುದ್ರೋಳಿ ಗಣೇಶ್ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಪ್ರಶಸ್ತಿಗಳನ್ನು ಗೆದ್ದವರು. "Magician Kudroli Ganesh: Magician enthralls differently-abled kids with his tricks /". ಟೈಮ್ಸ್ ಆಫ್ ಇಂಡಿಯಾ. India. 24 February 2017. Archived from the original on 31 August 2017. Retrieved 26 November 2019.  ಇದರಲ್ಲಿ ಮೊದಲ ಇಲ್ಯೂಷನ್ ಮ್ಯಾಜಿಕ್ ಪ್ರಶಸ್ತಿಯೂ ಸೇರಿಕೊಂಡಿದೆ.  ಶಾಲೆಗಳಲ್ಲಿ 245 ಪ್ರದರ್ಶನಗಳನ್ನು ಸಂಘಟಿಸಿಕೊಂಡು ಇಡೀ ದೇಶದಲ್ಲಿ 2000 ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ಮಾಡಿರುತ್ತಾರೆ.Kamila, Raviprasad (14 September 2019). "Waving the magic wand to inspire children to go green". The Hindu. India. Retrieved 26 November 2019.

 ವಿಸ್ಮಯ ಜಾದೂ ತಂಡ 
25 ಕಲಾವಿದರ ವಿಸ್ಮಯ ರಾಷ್ಟ್ರೀಯ ಜಾದೂ ತಂಡವನ್ನು ಕುದ್ರೋಳಿ ಗಣೇಶ್ ಮುನ್ನಡೆಸುತ್ತಿದ್ದಾರೆ.  ಇವರು ಪ್ರಸ್ತುತಪಡಿಸುವ ವಿಸ್ಮಯ ಜಾದೂ ಎರಡೂವರೆ ಗಂಟೆಗಳ ಪ್ರದರ್ಶನವಾಗಿದ್ದು ಜಾದೂವಿನ ಜೊತೆ ಜಾನಪದ, ರಂಗಭೂಮಿ, ಸಂಗೀತಗಳ ಸಮ್ಮಿಲನದ ವಿಶಿಷ್ಟತೆಯನ್ನು ಹೊಂದಿದೆ.  ಜಾದೂ ಕಲೆಯನ್ನು ಜನಪ್ರಿಯಗೊಳಿಸಲು ನಿರಂತರ ಹೊಸ ಪ್ರಯೋಗಗಳನ್ನು ಮಾಡುತ್ತಿರುವವರು ಕುದ್ರೋಳಿ ಗಣೇಶ್, ವಿಸ್ಮಯ ಜಾದೂ, ಮಸ್ತ್ ಮ್ಯಾಜಿಕ್, ತುಳುನಾಡು ತುಡ‌ರ್ ಚೆಂಡು, ಯಕ್ಷಗಾನ ಯಕ್ಷಿಣಿ, ಹರಿಕಥೆ ಜಾದೂ, ಮೈಂಡ್ ಮ್ಯಾಜಿಕ್, ನವದುರ್ಗಾ ವಿಸ್ಮಯ ಮುಂತಾದ ಹತ್ತು ಹಲವು ಪ್ರಸ್ತುತಿಗಳ ಮೂಲಕ ಜಗತ್ತಿನಾದ್ಯಂತ ಜನಪ್ರಿಯರಾಗಿದ್ದಾರೆ.

 ಸರಣಿ ಕಾರ್ಯಕ್ರಮಗಳು 
ಜಾದೂ ಥೆರಪಿ, ಜಾದೂ ಜಾಗೃತಿ, ಶಿಕ್ಷಣಕ್ಕಾಗಿ ಜಾದೂ, ಸ್ವಚ್ಛತೆಗಾಗಿ ಜಾದೂ ಮುಂತಾದ ಹತ್ತು ಹಲವು ಸಾಮಾಜಿಕ ಕಾಳಜಿಯ ಕಾರ್ಯಕ್ರಮ ನಡೆಸಿದ್ದಾರೆ. ಕುದ್ರೋಳಿ ಗಣೇಶ್ ರವರ ಜಾದೂ ಧಾರವಾಹಿಗಳು ಈ ಟಿವಿ, ಕಸ್ತೂರಿ ಚಾನೆಲ್, ಪಬ್ಲಿಕ್ ಟಿವಿಗಳಲ್ಲಿ ಪ್ರಸಾರವಾಗಿದೆ.
 ವಿಸ್ಮಯ ( ಅರ್ಥ: ಅದ್ಭುತ ), (ಅಕ್ಟೋಬರ್, 2009ರ ಪ್ರಕಾರ 10 ವರ್ಷಕ್ಕೆ ಮುಗಿದಿದೆ.) "Kudroli Ganesh's new magic series launched in Mangalore". Deccan Herald. India: ಡೆಕ್ಕನ್ ಹೆರಾಲ್ಡ್. 10 October 2009. Retrieved 26 November 2019.
 ಮಾಯ ಸ್ಪಟಿಕದ ಚಾಮತ್ಕಾರ ( ಅರ್ಥ: ಜಾದುಗಾರ ಕಾರ್ಯಕ್ಷೇತ್ರದ ವಿಸ್ಮಯ )
 ಸ್ವಚ್ಛ ಸಂದೇಶಕ್ಕಾಗಿ ಜಾದೂ 2017 Reporter |first1=Staff |title=Using magic to send the Swachh message |url=https://www.thehindu.com/news/national/karnataka/using-magic-to-send-the-swachh-message/article17532842.ece |website=The Hindu |language=en-IN |date=19 March 2017
 ಸಾಮಾಜಿಕ ಕಾಳಜಿಯಿರುವ ಜಾದು 2017 Title=Welcome Bellevision.com |url=https://www.bellevision.com/?action=topnews&type=17118 |website=www.bellevision.com 
 ಸ್ವಚ್ಛತೆಗಾದ್ ಮ್ಯಾಜಿಕ್ - ಸ್ವಚ್ಛ ಭಾರತ್ ಮ್ಯಾಜಿಕ್ ಮಿಷನ್ 2018 Title=Swachh Tricks Up His Sleeve This Magician Uses Magic To Spread Swachh Bharat Abhiyan Message In Mangaluru Waste Warriors Of India https://swachhindia.ndtv.com/swachh-bharat-abhiyan-magician-magic-tricks-spread-awareness-waste-management-mangaluru-kudroli-ganesh-23086/ |website=swachhindia.ndtv.com
 ಪರಿಸರ ಜಾಗೃತಿ ಜಾದು-ಮಕ್ಕಳಿಗಾಗಿ 2019 Kamila |first1=Raviprasad |title=Waving the magic wand to inspire children to go green |url=https://www.thehindu.com/news/national/karnataka/waving-the-magic-wand-to-inspire-children-to-go-green/article29419192.ece |website=The Hindu |language=en-IN |date=14 September 2019 
 ಪ್ರೇರಣಾ ಜಾದು Title=Programme on ‘Power of Subconscious Mind’ by Magician Kudroli Ganesh. – SDM College of Business Management |url=https://blog.sdm.ac.in/programme-on-power-of-subconscious-mind-by-magician-kudroli-ganesh/
 ವಿಶಿಷ್ಟರಿಗಾಗಿ ವಿಶೇಷ ಜಾದೂ 
 ಡಾ. ರಾಜಕುಮಾರ್‌ಗೆ ಕುದ್ರೋಳಿ ಗಣೇಶ್ ಜಾದೂ ಕಲಿಸಿದ ಸಂದರ್ಭ  

 ಪ್ರಶಸ್ತಿಗಳು 
ಭಾರತದ ಪ್ರಪ್ರಥಮ "ಮೆಗಾ ಮ್ಯಾಜಿಕ್ ಪ್ರಶಸ್ತಿ" ಭಾರತದ ಪ್ರಪ್ರಥಮ "ಇಲ್ಯೂಶನ್ ಜಾದೂ ಪ್ರಶಸ್ತಿ" ಸೇರಿದಂತೆ 11 ಪ್ರತಿಷ್ಟಿತ ರಾಷ್ಟ್ರೀಯ ಜಾದೂ ಪ್ರಶಸ್ತಿಗಳನ್ನು ಕುದ್ರೋಳಿ ಗಣೇಶ್ ಗೆದ್ದುಕೊಂಡಿದ್ದಾರೆ.  ಕುದ್ರೋಳಿ ಗಣೇಶ್ ರವರ ಸಾಧನೆಯನ್ನು ಪರಿಗಣಿಸಿ ಕರ್ನಾಟಕ ಮುಖ್ಯಮಂತ್ರಿಗಳಾಗಿದ್ದ ಶ್ರೀ ಎಸ್ ಎಂ ಕೃಷ್ಣರವರು ಕುದ್ರೋಳಿ ಗಣೇಶ್ ರವರಿಗೆ ಮೆಗಾ ಮ್ಯಾಜಿಕ್ ಸ್ಟಾರ್ ಬಿರುದು ಪ್ರದಾನ ಮಾಡಿದರು. ದ.ಕ.ಜಿಲ್ಲಾ ಆಡಳಿತ ಹಾಗೂ ಸಾಹಿತ್ಯ ಪರಿಷತ್ ವತಿಯಿಂದ ದಕ್ಷಿಣ ಕನ್ನಡ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ, ಅಮೆರಿಕಾದ ಸೊಸೈಟಿ ಆಫ್ ಮ್ಯಾಜಿಕ್ ವತಿಯಿಂದ " ಮರ್ಲಿನ್ ಮೆಡಲ್", ಆಂಧ್ರಪ್ರದೇಶದ ಇಂಡಿಯನ್ ಮ್ಯಾಜಿಕ್ ಸೊಸೈಟಿ ವತಿಯಿಂದ ಜೀವಿತಾವಧಿಯ ಸಾಧನೆಗಾಗಿ " ಗೊಲ್ಡನ್ ಮ್ಯಾಜಿಶಿಯನ್" ಪ್ರಶಸ್ತಿ ಕುದ್ರೋಳಿ ಗಣೇಶ್ ರವರಿಗೆ ಸಂದಾಯವಾಗಿದೆ.
 ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ 2011 Rajyotsava Award winners� https://www.mangaloretoday.com/main/Rajyotsava-Award-winners-list-formally-released.html  www.mangaloretoday.com
 ಆಂಧ್ರಪ್ರದೇಶದ ಇಂಡಿಯನ್ ಮ್ಯಾಜಿಕ್ ಅಸೋಶಿಯೇಶನ್ (ಐಎಂಎ) ಸಂಸ್ಥೆಯ  ‘ಗೋಲ್ಡನ್ ಮ್ಯಾಜಿಷಿಯನ್’ ರಾಷ್ಟ್ರೀಯ ಜಾದೂ ಪ್ರಶಸ್ತಿ 2025 
 ಇಂಡಿಯಾಸ್ ಗಾಟ್ ಟ್ಯಾಲೆಂಟ್ ಪ್ರಶಸ್ತಿ {{cite web |title=Kudroli Ganesh team and Vilas loses India�s Got Talent trophy despite spectacular performance |url=https://www.mangaloretoday.com/main/Kudroli-Ganesh-team-and-Vilas-loses-India-s-Got-Talent-trophy-despite-spectacular-performance.html www.mangaloretoday.com https://www.kudroliganesh.com/Illusion.html |website=www.kudroliganesh.com
 'ಗೋಲ್ಡನ್ ಮ್ಯಾಜಿಷಿಯನ್' ಪ್ರಶಸ್ತಿ 2025  The Hindu |title=Kudroli Ganesh presented with ‘Golden Magician’ award https://www.thehindu.com/news/cities/Mangalore/kudroli-ganesh-presented-with-golden-magician-award/article69336583.ece The Hindu date=16 March 2025 Instagram /www.instagram.com/p/DHOkSmwP493/ www.instagram.com
 ಆರ್ಯಭಟ ಪ್ರಶಸ್ತಿ 2019 https://news13.in/archives/127931

 ಹೆಚ್ಚಿನ ಮಾಹಿತಿಗೆ ನೋಡಿ 

 ಭಾರತೀಯ ಮಾಂತ್ರಿಕರು
 ಕರ್ನಾಟಕದ ಜನರ ಪಟ್ಟಿ
 ಕುದ್ರೋಳಿ ಗಣೇಶ್

 ಚಿತ್ರ ಗ್ಯಾಲರಿ 

 ಉಲ್ಲೇಖಗಳು 

 ಹೊರಗಿನ ಕೊಂಡಿ 
 ಯೂಟ್ಯೂಬ್‍ 1
 ಯೂಟ್ಯೂಬ್‍ 2 


ವರ್ಗ:ಜೀವಂತ ಜನರು
ವರ್ಗ:ಭಾರತದ ಜಾದುಗಾರರು
ವರ್ಗ:ಮಂಗಳೂರಿನ ಕಲಾವಿದರು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು